Document ID: /roh_data/filtered/fineweb-2-filterrobots_roh.jsonl.gz/56115

Zernez vala sco porta per il Parc Naziunal. Qua sa chattan l’administraziun dal Parc Naziunal en il Chastè Planta-Wildenberg, l‘ Auditori dal Chastè gist daspera sco er il Center dal Parc Naziunal da la vart opposta da la via.
Avant ina spassegiada tras il territori da protecziun recumandain nus da sa fermar en il Center dal Parc Naziunal. L’exposiziun Natira sulvadia en il center lascha emprender ad enconuscher bain la natira dal parc. L’exposiziun speziala che mida mintg’onn envida da scuvrir.
Nossas collavuraturas a l’infoteca As gidan a moda persunala e cumpetenta da planisar Vossa tura en il Parc Naziunal Svizzer. A quella infoteca As stattan a medem temp a disposiziun era tut ils servetschs d’infurmaziun da la Zernez Tourist Information. Cordial bainvegni!